**Сіз қарым-қатынасыңыздан не күтесіз?**

***«Ал Тәңір Иеміз бізге әсер ететін Өзінің құдіреті арқылы біз сұрағаннан немесе ойлағаннан әлдеқайда көп нәрселерді істей алады. 21Оның даңқы қауымда Мәсіх Иса арқылы ұрпақтан ұрпаққа жетіп, мәңгілік арта берсін! Аумин.»***

***Ефестіктерге 3:20-21***

Сіз мұны білесіз бе, жоқ па, сіз өз өміріңізді белгілі бір нақты үміттерге, күтулерге сүйене отырып өткізіп жатырсыз.

Біз әлі де өзіміз толықтай түсінбейтін және ешкіммен бөліспеген күтулер ең зиянды болуы мүмкін. Біреуден: «Егер ол мені шынымен жақсы көрсе, менің не қалайтынымды білетін еді!» дегенді естігенсіз бе? Екі адам бір бірін қаншалықты қатты сүйсе де, адамнан күткен үмітіңізді талқыламау, айтпау қарым қатынасыңызда белгілі бір қиындықтарға әкелуі мүмкін.

Жақында бір құрбым күйеуіне іссапарда жүргенде оған әшекей бұйымдарын алып беруін өтінді. Мен оған: «Оның дүкен аралап жүретін уақыты болады ма, болмайды ма нақты білмейсің ғой» деп айттым. Сол кезде ол: «Ол оны әуежайдан да сатып ала алады ғой», - деп жауап берді. Сол кезде мен іштей: «Саған әуежайдан алынған еш зат ұнамайтын шығар.» - деп ойладым. Ақырында, оның күйеуі үйге құр қол келді, ал шындыққа жанаспайтын күту олардың некелерінде болған мәселені одан әрі ушықтырды.

Құдай ғана қанағаттандыра алатын біздің ең терең қажеттіліктерімізді ешбір адам қанағаттандыра алмайды. Сіз қарым-қатынасыңыздан не күтесіз? Құдай біздің қарым-қатынастарымыздағы үміттерді дұрыс жолмен түсінуге және басқаруға көмектесуге дайын. Киелі кітапта: “Ал егер кейбіреулерің даналыққа мұқтаж болсаңдар, Құдайдан сұраңдар, Ол береді. Тәңір Иеміз еш жазғырмай-ақ бәріне жомарттықпен бере салады.” деп уәде етілген. (Жақып. 1:5)